Lav et referat af nedenstående tekst:

Tekst:
Ministerbilen ankommer til parcelhuskvarteret i Pandrup, mens de røde faner vajer i den smule vind, der blæser i byen i dag. Uddannelses- og forskningsminister Ane Halsboe-Jørgensen fejrede i dag første maj til et mini-arrangement for den nordjyske kerne af socialdemokrater, og hun skulle naturligvis holde en tale for de fremmødte. - Det seneste år har vist os, hvordan det stærke fællesskab vi har i Danmark har båret os igennem corona, og jeg tror, at det kan bære os igennem andre udfordringer også, siger ministeren. For andet år i træk er arbejdernes internationale kampdag præget af forsamlingsrestriktioner, men for Ane Halsboe-Jørgensen var det vigtigt at komme ud til partifællerne på trods af, at de var færre end normalt på første maj. - Vi trænger jo bare sådan til at komme ud og møde hinanden og ikke kun interagere gennem en skærm, som vi har gjort så længe nu, siger hun. I Danmark har vi afholdt arbejdernes internationale kampdag siden 1890, men derfor er der alligevel stadig noget at kæmpe for, mener ministeren. Men hun pointerer også, at nye udfordringer dukker op på et foranderligt arbejdsmarked. - Vi er begyndt at se mere løsarbejde og projektansættelser, hvor folk bliver behandlet dårligt, og ikke får en løn, man kan leve af. Vi har i Danmark et stærkt, organiseret arbejdsmarked, og det giver rigtig mange danskere tryghed i hverdagen, og det skal der kæmpes for hver eneste dag, siger hun. Ane Halsboe-Jørgensen har været medlem af socialdemokratiet, siden hun var 14, og i alle årene har første maj spillet en væsentlig rolle for ministeren. - Første maj har for mig altid været en dag, hvor man lige stopper op og hylder grundværdierne.  Det, faktisk at tro på fællesskabet, og det at tro på, at vi har et samfund, hvor vi er der for hinanden, siger hun. Coronapandemien fylder meget i talerne rundt omkring i dag, men Ane Halsboe-Jørgensen påpeger, at der også er gode ting at tage med fra det forgangne år. - Det giver håb at se tilbage på, hvordan vi faktisk klarede det her i fællesskab, og det håb og den tro på at politik kan rykke noget, det skal vi bruge nu, og det skal vi gøre i fællesskab, siger hun.

Referat:
Ane Halsboe-Jørgensen holdt i dag fast i den traditionelle fejring af første maj, da hun gæstede et privat have-arrangement med 15 deltagere.